Qo‘qon shahridagi ko‘chalar isiriq yordamida dezinfeksiyasi qilindi. Bu holat aks etgan video ijtimoiy tarmoqlarda tarqaldi. Videoda dezinfeksiya ishlari isiriq yordamida amalga oshirilayotganini ko‘rish mumkin. Obodonlashtirish xizmati xodimlari shahar ko‘chalari bo‘ylab isiriq tutatib yurishgan. Eslatib o‘tamiz, xalq tabobatida isiriqning yer ustki qismidan tayyorlangan qaynatma bod, bezgak, tutqanoq, uyqusizlik, shamollash va boshqa kasalliklarni davolashda ishlatiladi. Bunday qaynatma boshqa teri kasalliklariga ham foyda qiladi. Isiriq urug‘idan tayyorlangan qaynatma zig‘ir urug‘ining qaynatmasi bilan birgalikda nafas qisishi, nafas olishning qiyinlashishida ishlatiladi.